ເຈົ້າໜ້າທີ່ Scotland ສອບຖາມທ່ານ Koussa
ຕຳຫຼວດ Scotland ສອບປາກຄຳທ່ານ Koussa ກ່ຽວກັບການວາງລະເບີດ ເໜືອນ່ານຟ້າ Lockerbie
ຕຳຫຼວດ Scotland ທີ່ພວມສືບສວນ ການວາງລະເບີດ ໃສ່ເຮືອບິນໃນປີ 1988 ເໜືອນ່ານຟ້າເມືອງ Lockerbie ໃນເຂດ Scotland ນັ້ນ ໄດ້ທຳການສຳພາດຫຼືສອບ ຖາມທ່ານ Moussa Koussa ອະດີດລັດຖະມົນຕີ ການຕ່າງປະເທດຂອງລີເບຍ ຕຳຫຼວດ ບໍ່ໄດ້ໃຫ້ລາຍລະອຽດໃດໆ ກ່ຽວກັບການໂອ້ລົມ ສົນທະນາໃນວັນພະຫັດວານນີ້ກັບທ່ານ Koussa ທີ່ໄດ້ ໂຕນໜີໄປອັງກິດໃນສັບປະດາແລ້ວແລະລາອອກຈາກຕຳ ແໜ່ງຂອງທ່ານໃນລັດຖະບານລີເບຍ ອະດີີດສາຍລັບຂອງລີເບຍ ນາຍ Abdel Baset al-Megrahi ແມ່ນບຸກຄົນດຽວທໍ່ນັ້ນ ທີ່ໄດ້ຖືກພົບເຫັນວ່າ ມີຄວາມຜິດ ໃນການວາງລະເບີດໂຈມຕີ ເຮືອບິນອາຍພົ່ນ ໂດຍສານຂອງສາຍການບິນ Pan Am ທີ່ເຮັດໃຫ້ມີຜູ້ເສຍ ຊີວິດ 270 ຄົນຊຶ່ງສ່ວນໃຫຍ່ແລ້ວແມ່ນຊາວອະເມຣິກັນ ທ່ານ Koussa ອາດໃຫ້ຂໍ້ມູນທີ່ເປັນປະໂຫຍດກ່ຽວກັບການວາງແຜນໂຈມຕີຈາກຄວາມ ສາມາດໃນການມອງເບິ່ງເຫດການຂອງຫົວໜ້າໜ່ວຍສືບລັບລີເບຍຄົນນຶ່ງ ເຈົ້າໜ້າທີ່ອັງກິດກ່າວວ່າ ທ່ານ Koussa ແລະສະມາຊິກຄົນອື່ນໆໃນຄະນະລັດຖະບານ ລີເບຍຈະບໍ່ໄດ້ຮັບການສະເໜີເພື່ອໃຫ້ມີການຍົກເວັ້ນຈາກການຖືກລົງໂທດ